stanford-oval/wikipedia huggingface dataset:
עפרה בנג'ו
הערות שוליים

↑  עיראק של צדאם, הקיבוץ המאוחד, 1996; דאנאקוד 310002526
↑  http://www.washingtoninstitute.org/
| --- | --- |
בקרת זהויות :  NLI: 987007296396205171  BIBSYS: 99035936  BnF: cb123745431 (data)  ISNI: 0000 0000 6647 5659  LCCN: nr90012172  NKC: jx20120816001  NTA: 180965107  SUDOC: 032783485  VIAF: 90721860   WorldCat (עם VIAF): 90721860
פולרקרייס 18

| --- | --- |

פולרקרייס 18 בהופעה בברלין, 2009
 מקום הקמה:  דרזדן 
 מוקד פעילות:  דרזדן, גרמניה
 תקופת הפעילות:  1998–2012 (כ־14 שנים)
 סוגה:  רוק פופ מוזיקה אלקטרונית
 חברת תקליטים:  מוטור
 http://www.polarkreis18.de
 פרופיל ב-IMDb
 חברים
 פליקס ראובר פיליפ מאקוליס כריסטיאן גראוצ'ו אווה פאסורה סילבסטר ונזל לודוויג באואר
 
פולרקרייס 18 (בגרמנית: Polarkreis 18) הייתה להקת פופ גרמנית מדרזדן, סקסוניה.
היסטוריה

חברי הלהקה נפגשו בבית הספר התיכון, שם הקימו את הלהקה "Jack of all Trades" ב-1998 כאשר היו בני 13.
ב-2004, שינו את שם להקתם לפולרקרייס 18. הז'אנרים של הלהקה הם: פופ, סינת'פופ ודאנס. הלהקה מתאפיינת בסגנונה המיוחד המשלב נעימות, אלקטרוניקה, קטעי רוק וקולות רקע.
עד היום הלהקה הוציאה שלושה אלבומים: "Polarkreis 18" ב-2007, "The Colour Of Snow" ב-2008 ו- "Frei" ב-2010. האלבום "The Colour Of Snow" היה להצלחה במכירות והגיע למקום ה-14 ברשימת האלבומים הנמכרים בגרמניה. הסינגל הידוע ביותר שלהם הוא "Allein Allein", ("לבד לבד"), שצעד בפסגת המצעדים הגרמניים מ-31 באוקטובר 2008 עד ל-4 בדצמבר 2008, והפך ללהיט גדול בכל רחבי אירופה. השיר מוקלט בהופעה חיה, כאשר רוב מילותיו מושרות באנגלית, ורק הפזמון "אליין אליין" מושר בגרמנית, כשאליו מצטרף הקהל. עוד סינגל מצליח מהאלבום "The Colour Of Snow" הוא הסינגל הנושא את שם האלבום, שהגיע למקום החמישי במצעד הסינגלים הגרמני.
לסינגל "Allein Allein" נוצרו גרסאות כיסוי ורמיקסים רבים אך הבולט ביניהם הוא של להקה דנית בשם Nephew שהפך ללהיט בתחנות הרדיו בדנמרק.
הלהקה פורקה בשנת 2012. מאז 2013 חברי הלהקה שותפים לקונצרטים של אננו בונגר.
פירוש שם הלהקה

פירושו של שם הלהקה הוא "חוג הקוטב 18". יש לשם מקורות סותרים. לפי מקור אחד מדובר בשם אקראי שנבחר בעת ההקלטות. בראין שנתן לודוויג, אחד מחברי הלהקה, למגזין הנוער ראש 1, אמר שהשם מסמל את סגנון המוזיקה של הלהקה.
חברי הלהקה

פליקס ראובר: סולן, גיטרה ופסנתר
פיליפ מאקוליס: גיטרה ופסנתר
כריסטיאן גרוצ'או: תופים
אווה פאסורה: בס
סילבסטר ונזל: פסנתר, קולות רקע ואלקטרוניקה
לודוויג באואר: פסנתר, גיטרה וחצוצרה
דיסקוגרפיה

2007 - Polarkreis 18
2008 - The Colour of Snow
2010 - Frei
Heaven & Hell (להקה)

| --- | --- |

Heaven & Hell בהופעה ב-2007
 מקום הקמה:  לוס אנג'לס 
 תקופת הפעילות:  2006–2010 (כ־4 שנים)
 סוגה:  הבי מטאל, דום מטאל
 חברת תקליטים:  ריינו אנטרטיינמנט 
 האתר הרשמי של Heaven & Hell
 חברים
 רוני ג'יימס דיו  טוני איומי  גיזר באטלר  ויני אפיס
 
Heaven & Hell היא להקת הבי מטאל בריטית שנוצרה כתוצאה משיתוף פעולה של חברי בלאק סבאת' הנוכחיים טוני איומי וגיזר באטלר עם חברי בלאק סבאת' לשעבר רוני ג'יימס דיו וויני אפיס.
ארבעת החברים בלהקה פעלו כבלאק סבאת' בין השנים 1980-1982 ושוב בין השנים 1991-1992. לאחר שהקליטו שלושה שירים בשנת 2006 לאלבום "Black Sabbath: The Dio Years" הם החליטו ליצור להקה נפרדת מבלאק סבאת' שמונהגת על ידי אוזי אוסבורן. שם הלהקה זהה לשם האלבום הראשון של בלאק סבאת' בו משתתף דיו - "Heaven and Hell".
הלהקה התפרקה ב-2010 לאחר מותו של דיו מסרטן הקיבה.
היסטוריה > הקמת הלהקה

באוקטובר 2005 במהלך תוכנית הרדיו "Masters of Rock" חשף דיו כי הוא עומד לשתף פעולה עם גיטריסט בלאק סבאת', טוני איומי על מנת להקליט שני שירים לאלבום חדש של בלאק סבאת' שנקרא "Black Sabbath - The Dio Years". הבסיסט של בלאק סבאת', גיזר באטלר ביחד עם המתופף שלה, בילי וורד, נבחרו להקליט ביחד עם איומי ודיו את השירים (שכן אלו היו חברי ההרכב בלאק סבאת' בעת הצטרפותו של דיו). הפרויקט נקרא Heaven & Hell על מנת להפרידו מבלאק סבאת' שאותה מוביל אוזי אוסבורן. עם זאת, בילי וורד החליט בסוף לסרב להצעה בגלל חילוקי דעות מוזיקליים.
במקום וורד, הצטרף ללהקה ויני אפיס שהיה גם הוא מתופף בלאק סבאת' בתקופת דיו (וורד עזב את סבאת' אחרי צאת האלבום Heaven & Hell והוחלף בוויני אפיס).
בעקבות הקלטת שלושת השירים החדשים וצאת האלבום "Black Sabbath: The Dio Years" החליטה הלהקה לצאת לסיבוב הופעות בשנת 2007. סיבוב הופעות זה זכה לתואר "קמבק השנה" של מגזין הרוק "Classic Rock"
היסטוריה > The Devil You Know

לאחר סיבוב ההופעות של 2007 נראה כי החליטו חברי הלהקה להתפצל- דיו רצה להמשיך בלהקה שנקראת על שמו (דיו) ואילו טוני איומי רצה להמשיך בפרויקט צד שלו. חצי שנה לאחר מכן הודיעו חברי הלהקה כי הם מתכננים להקליט אלבום אולפן חדש במהלך 2008. באוגוסט 2008 השתתפו Heaven & Hell ב-"Metal Monsters Tour" ביחד עם ג'ודס פריסט, טסטמנט ומוטורהד.
ב-28 באפריל 2009 יצא אלבום האולפן החדש "The Devil You Know" בסיבוב ההופעות הנלווה השתתפה הלהקה במספר בפסטיבלים באירופה ובארצות הברית. ההופעה האחרונה בסיבוב ההופעות באטלנטיק סיטי, ניו ג'רזי, ארצות הברית הייתה ההופעה האחרונה של דיו.
היסטוריה > מחלתו ומותו של דיו

בנובמבר 2009 דיו אובחן כחולה בסרטן הקיבה. הלהקה המשיכה לקבוע תוכניות לאחר מתן זמן מנוחה לדיו. Heaven & Hell היו אמורים לחמם את איירון מיידן במהלך סיבוב ההופעות האירופאי של איירון מיידן. השתתפותם של Heaven & Hell בוטלה ב-4 במאי עקב מחלתו של דיו. 12 ימים לאחר מכן, דיו נפטר ממחלתו.
שלושת חברי Heaven & Hell הנותרים ביצעו עוד מספר הופעות בודדות המוקדשות לדיו (את דיו החליף זמר בלאק סבאת' ודיפ פרפל לשעבר, גלן יוז). לאחר ההופעה האחרונה ב-24 ביולי התפרקה הלהקה באופן סופי.
חברי הלהקה

רוני ג'יימס דיו - שירה
טוני איומי - גיטרה חשמלית
גיזר באטלר - גיטרת בס
ויני אפיס - תופים
דיסקוגרפיה

The Devil You Know - 2009
דיסקוגרפיה > בתור בלאק סבאת'

Heaven and Hell - 1980
Mob Rules - 1981
Dehumanizer - 1992
הערות שוליים

↑  Heaven And Hell Is Over, Iommi Confirms
↑  http://www.roadrunnerrecords.com/blabbermouth.net/news.aspx?mode=Article&newsitemID=135471
↑  led Zeppelin's Jimmy Page officially a rock legend
↑  ריאיון עם דיו
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| --- | --- |
בקרת זהויות :  BIBSYS: 9004271  BnF: cb155718416 (data)  ISNI: 0000 0001 2189 6414  LCCN: no2009102829  MusicBrainz: 484a1d40-0fb9-4768-acff-b570cedaacb4  NKC: xx0113714  SUDOC: 157339513  VIAF: 155193502   WorldCat (עם VIAF): 155193502
בוא לבר

| --- | --- |
 מוקד פעילות:  ישראל חיפה, ישראל
 תקופת הפעילות:  2005–2013 (כ־8 שנים)
 סוגה:  פאנק רוק, הארדקור פאנק, רוק אלטרנטיבי
 חברת תקליטים:  Bandworm Records
 חברים
 חיים בנימיני - שירה   יונתן חרפק - שירה ותופים  ישי ברגר - שירה וגיטרה  יאיר קמפל - גיטרה בס מתן כהן גרומי - גיטרה
 
בוא לבר הייתה להקת פאנק רוק ישראלית, מלהקות הפאנק הבולטות של שנות האלפיים. יחסית ללהקות אחרות בסגנון זה שפעלו באותה תקופה, "בוא לבר" זכתה להצלחה בסצנת הפאנק בישראל.
שירי הלהקה הם שירים הומוריסטים העוסקים לרוב בשתיית אלכוהול ועישון של מגוון סמים. על כן, השם "בוא לבר" מתבסס על אורח חייהם של חברי הלהקה - בילוי בברים ופאבים ושתיית אלכוהול.
דיסקוגרפיה

בונג רוק (1 באפריל 2011)
שתיים (1 באפריל 2012)
ג' (12 באוקטובר 2013)
מא-רז (מארז הכולל את שלושת האלבומים של הלהקה) (12 באוקטובר 2013)
בוא לבר (תקליטון הדמואים) (23 באפריל 2022)
הערות שוליים

↑  שרין לוי, ‏דרינק אחרון ופרידה, באתר "Time Out ישראל", 10 באוקטובר 2013
רוטרדם

ב-14 במאי 1940, בעקבות הפצצה קשה של הלופטוואפה על רוטרדם ואיום להפציץ ערים הולנדיות אחרות, נכנעה הולנד לגרמניה הנאצית. בהפצצה נהרס מרכז העיר בשטח של 2.6 קמ"ר כמעט לחלוטין, 900 מתושביה נהרגו ו-85,000 איש נותרו ללא קורת גג. בכל שנה, ביום ההפצצה, מוארים שמי העיר בזרקורים לזכר האירוע.
רוטרדם (בהולנדית: Rotterdam, ‏האזנהקובץ:Nl-Rotterdam.ogg‏Ⓘ‏) היא עיר נמל בהולנד, השנייה בגודלה במדינה אחרי אמסטרדם הבירה. הנמל בעיר הוא הגדול באירופה, השני בגודלו בעולם (אחרי סינגפור) ואחד הפעילים בעולם כיום. עד 2004 היה גם הפעיל ביותר בעולם. העיר שוכנת על נהר המז החדש (אנ') (קטע נהר שזורמים בו מים מהמז ומהריין) שהמשכו בתעלה החדשה, והוא מוביל לים הצפוני. בעיר מתגוררים קרוב ל-650,000 בני אדם.
שכונות

רוטרדם מחולקת ל-14 מחוזות כששני מחוזות נמצאים הרחק מהעיר (מעל 10 קילומטר) ולא קשורים פיזית אליה.
מבין 12 המחוזות האחרים בתחום המוניצפלי של רוטרדם החלוקה היא כדקלמן:
מערב רוטרדם - מחוז דלפסהאוון -שכונות:
דלפסהאוון (שכונה וגם מחוז) - פירוש: "הנמל של דלפט" (על שם העיר הקרובה לרוטרדם),מתאפיינת בבתים ציורים עתיקים ובנהר פסטורלי העובר בה.
שפאנגן - שכונת מהגרים שמתאפיינת בפשיעה יחסית גבוהה במונחים של הולנד ובמעמד סוציו אקונומי נמוך.
שכונות "המערב החדש", "מידלאנד", "המערב הישן" - שלוש השכונות הללו גובלות אחת בשנייה ומהוות רצף אורבני אחיד שאותו חוצה רחוב "ניו ביננווך" - "הדרך הפנימית החדשה" שממשיך את רחוב "אאודה ביננווך" שמגיע ממרכז העיר,
רחובות חשובים אחרים שחוצים את שלוש השכונות הם "מטנרסלאן" ו"מידלאנדפליין" השוקקים.
ניתן למצוא ברחובות המרכזיים בתי קפה, סופרמרקטים שונים, מספרות, קופי שופס ומסעדות מהגרים שונות מכל רחבי העולם.
שכונת מידלאנד נמצאת בין המערב החדש לישן, ה"מערב הישן" גובל במרכז רוטרדם ברובע "קול".
מרכז רוטרדם ("COOL") - האזור היקר ביותר של העיר, מתאפיין בבניינים מודרניים, במדרחוב "ליינבאן" המפורסם, בית העירייה של רוטרדם, תחנת הרכבת החדשה (2014) קולנוע ורחובות מפורסמים אחרים כמו "ויטה דה ויט", שידוע במסעדות וחיי הלילה שבו.
במרכז רוטרדם נמצאת גם שכונת ה"מערב הישן" שיושבת על התפר בין מערב רוטרדם למרכזה, כמו כן, יש לציין עוד 2 שכונות שנמצאות בדרום ושייכות למרכז רוטרדם ובהם מצוי מגדל התצפית המפורסם של רוטרדם והפארק סביבו.
במרכז רוטרדם מצויים גם מבנים כמו בית החולים "ארסמוס", "בתי הקובייה" המפורסמים ו"מלון מריוט".
רחובות חשובים שניתן למנות הם רחוב "בלאק" ורחוב "ויינה" הראשיים.
מזרח רוטרדם
קרלינגן - אזור מגורים יוקרתי וקרוב לאונברסיטת ארסמוס.
דרום רוטרדם
בין רוטרדם לדרום רוטרדם מפריד נהר שמפריע לרצף האורבני של העיר, ישנה אוטוסטרדה וגשר שמחברים את הדרום לשאר העיר אך הפער שנוצר בין הדרום "העני" לשאר רוטרדם עדיין גדול.
הפער מודגש בפערי המחירים של הדירות, במעמד הסוציו אקונומי הנמוך יחסית ובהזנחה.
בדרום רוטרדם מצויות השכונות "צ'רלויס", "פיינורד" (שהוא גם רובע), "זאודפליין" ועוד.
נקודות ציון חשובות בדרום רוטרדם הן האצטדיון של קבוצת הכדורגל פיינורד, הקניון הגדול ביותר בהולנד "זאודפליין" ועוד.
היסטוריה

במהלך מלחמת העולם השנייה, הופצצו מרכז העיר והנמל (אנ'). צבא גרמניה הנאצית פלש להולנד ב-10 במאי 1940, במטרה לכבוש את המדינה ביום אחד בלבד. התנגדות קשה מצד ההולנדים מנעה זאת, אך צבא הולנד נאלץ להיכנע ב-14 במאי 1940, בעקבות הפצצה גרמנית קשה על רוטרדם, ואיום להפציץ ערים הולנדיות אחרות. בהפצצות נהרס מרכז רוטרדם כמעט לגמרי, 900 מתושבי העיר נהרגו, ו-80,000 תושבים נותרו ללא קורת גג.
לאחר מלחמת העולם השנייה, בעיקר בשנות החמישים והשישים, נבנה מחדש מרכז העיר, מה שנתן לעיר חזות מודרנית, בשונה משאר הערים ההולנדיות, להן חזות מסורתית וארכיטקטורה עתיקה. אזורים אחדים הושארו ריקים לפיתוח עתידי ובמהלך השנים נבנו בהם גורדי שחקים.
היסטוריה יהודית

היהודים הראשונים שהגיעו לרוטרדם בערך ב-1610, היו קהילה קטנה של יהודים ספרדים ופורטוגזים. הם באו מאנטוורפן לאחר שקיבלו רשות מהרוב המקומי של רוטרדם להתיישב שם, רשות זו הייתה נחוצה מפני שהיה צורך לדאוג לעניי המקום שעל פי החוק היו בטיפול הכנסיות והיהודים לא היו חברים בקהילות של הכנסיות. ועוד לא היה מוסד שיטפל ביהודים עניים כי הם היו היהודים הראשונים שהתיישבו בעיר. מועצת העיר בחנה האם אפשר לצפות שהתושבים החדשים יהיו עצמאיים מבחינה כספית. במקרה או שלא במקרה היהודים הרוטרדמיים הראשונים היו יהודים ספרדיים עשירים. במשא ומתן לקראת בואם לעיר הם גם קיבלו אוטונומיה דתית ורשות לבנות בית כנסת אחרי שתהיינה 30 משפחות בעיר. בראש הקהילה מונו שני נציגים שלהם הייתה הסמכות להרשות או לאסור כניסת יהודים נוספים. היהודים הפורטוגזים עזבו את אנטוורפן שבה היה משבר כלכלי מאז הסגר השיט על נהר סכלדה [Schelde] ב-1585 על ידי ההולנדים במלחמתם המסחרית נגד ספרד. ב-1612 נלקח רישיון המגורים בעיר רוטרדם מכמה עשרות יהודים שעברו לאמסטרדם, אך כמה משפחות נותרו בעיר. ב-1621 יש רישום על נישואים בין 2 יהודים רוטרדמיים, קספר פרננדז וואגה [Caspar Fernandes Vega] ופיליפה לופס [Philipa Lopes ].
ב-1647 מבקשת קבוצה חדשה של יהודים רשות להתיישב ברוטרדם, ביניהם האנוסים גיל לופז דה פינטו [Gil Lopes de Pinto] וורודריקה אלוורז דה פינטו [Rodrique Alvares de Pinto] שמיד עם בואם שבים ליהדות ומביאים לשם כך את הרב פרדו [Pardo] מאמסטרדם. יחד עם בניהם הם נימולים ונקראים מאז אברהם דה פינטו (גיל) ודוד דה פינטו. דוד חלה ונפטר ב־1649. אברהם שהיה התושב עשיר ביותר של רוטרדם שאף להקים ברוטרדם קהילה יהודית ראויה לשמה והקים בבית מגוריו, באזור מכובד של העיר ליד נמל היין [Wijnhaven] ישיבה בשם ישיבת דה לוס פינטוס [Jesiba De Los Pintos]. שבה למדו תריסר בחורים עניים ומחוננים תלמוד. בראש הישיבה עמד הרב ישעיהו פרדו [Josiau Pardo]. לאחר מות המייסד ב-1669, הועברה הישיבה על פי צוואתו לאמסטרדם. ב-1650 הגיעו גם אשכנזים מפולין ויוצאי גרמניה. ב-1657 נדחית בקשתם של איזק ומישיל לימנס [Isaac & Michiel Lemans ] להתקבל כחברים בגילדת מוכרי הספרים. בתחילת שנות השישים של המאה -17 היו כבר מספיק יהודים יוצאי גרמניה שיעלו להתארגן כקהילה, בשנות השבעים של המאה ה-17 יש להם רב, בית כנסת ובית קברות. הרב האשכנזי הראשון היה יהודה לייב בן שלמה [Jehuda Leib ben Sjelomo] שמונה לרב ב-1674 וכהן בה בערך עד 1700.
עד להפצצת והרס מרכז העיר על ידי הגרמנים גרו שם ברחוב האלמארס [Helmersstraat] וברחוב עמאן [Ammanstraat ] רוב היהודים הפרולטאריים .90% מיהודי רוטרדם השתייכו לשכבה זו.לפני המלחמה נהגו לעשות לערוך ברוטרדם את 'תחרות הרחוב המקושט ביותר' ליום המלכה וילהלמינה [ Koningin Wilhelmina] [31 באוגוסט], רחוב האלמארס זכה בפרס באופן קבוע והיה ידוע בקישוטים המיוחדים תערובת של סמלים יהודיים, מגן דוד וסמלי נאמנות לבית המלוכה ההולנדי.
יהודי רוטרדם בשואה

לפני מלחמת העולם השנייה גרו ברוטרדם 12.000 יהודים. מתוך 8000 יהודים שגורשו למחנות רק מעטים שבו. כ-1400 ניצלו בעיקר על ידי הסתתרות. בהפצצה הגרמנית הגדולה במאי 1940, נפגעו הרבה בתים של יהודים שגרו באזור העתיק.
הנאצים התחילו לגרש את היהודים ב-30 ביולי 1942. 2000 יהודים קיבלו כמה ימים קודם לכן הודעה שעליהם 'להתיצב לעבודה' במחנות משטרתיים בגרמניה[ Politietoezichtstaande Werkveruiming ] 1120 התייצבו עם אריזות בגדים במחסן 24 [Loods] סימן שרבים הסתתרו או ברחו. לצו הגיוס השני התייצבו 800 ולשלישי רק 520. בספטמבר 1942, גרשו הגרמנים טרנספורט נוסף שכללו בו יהודים מרוטרדם, שהגיעו מגרמניה וממזרח אירופה. ב-8 באוקטובר גרשו יהודים בני 60 עד למחנה המעבר וסטרבורק ומשם נשלחו למחנות ההשמדה. שבוע אחרי זה נשלחו כל הנשים והילדים של אנשי המשלוח הקודם. בסוף אוקטובר 1942 התחילו הנאצים לאסוף אנשים מהבתים ב-26 בפברואר 1943 רוקנו את בית היתומים, בית האבות ובית החולים היהודי. סך הכל 269 אנשים זקנים, חולים ותינוקות. ב-22 אפריל 1943 צריכים היו עשרות היהודים האחרונים לצאת מדרום הולנד ביניהם ה'מועצה המייעצת היהודית' [Joodse Raad] של רוטרדם שנשלחה לפוכט.
תיירות

לרוטרדם מספר מוקדי משיכה תיירותיים, ביניהם הארכיטקטורה הייחודית בכל אזורי העיר;
שיט בנמל רוטרדם;
גשר ארסמוס על נהר המז החדש - מלבד המבנה המרשים, תלוי בינו לבין הגדה פסל סביבתי הנקרא בפי תושבי רוטרדם "חבל הכביסה";
גשר "דה הף" (De Hef, המעלית, רשמית: "גשר קונינגסהאבן") מעל נהר קונינגסהאבן. הגשר פעל בשנים 1927 עד 1993 כחלק ממסילת הרכבת, והוא מוכר בזכות החלק המרכזי שלו שעולה באופן אופקי כדי לאפשר לכלי שיט לעבור תחתיו. היה הראשון מסוגו במערב אירופה;
מגדל אירו;
כנסיית לאורנס;
האנדרטה למלחמה, ליד הנהר;
בניין הקונצרטים "דולן" (Doelen);
אצטדיון פיינורד, "דה קויפ" (De Kuip);
גן חיות "בליידורפ" (Blijdorp);
וכן מרכז העיר ורחובות הקניות "ליינבאן" ו"קוֹוְלסינגל".
מוקד משיכה נוסף הוא הפסל "רוטרדם ההרוסה" של הפסל אוסיפ זאדקין. הפסל מנציח את ההפצצה הקטלנית של חיל האוויר הגרמני במאי 1940.
רוטרדם נבחרה לארח את אירוויזיון 2020 אך הוא בוטל בעקבות מגפת הקורונה שפרצה במהלך ההכנות. בחודש מאי 2021 נערכה בעיר תחרות אירוויזיון 2021.
מוסדות חינוך ותרבות

בעיר ממוקמת אוניברסיטת ארסמוס.
ראו גם

התזמורת הפילהרמונית של רוטרדם
שואת יהודי הולנד
אוסיפ זאדקין
יודסה ראד
מועדון הכדורגל פיינורד
הערות שוליים

↑  רוטרדם באתר "למטייל".
↑  שרית סרדס-טרוטינו, הו, רוטרדם, באתר ynet, 10 בספטמבר 2003
1 2  HET ROTTERDAMSE JODENDOM, JOODSERFGOEDROTTERDAM, ‏2009 (בהולנדית)
1 2 3  Jozeph Michman , Hartog Beem, Dan Michman (ע), תרגום: Ruben Verhasselt, Ch.2 De Portugees-Joodse Gemeente, tot 1795, PINKAS Geschiedenis Van De Joodse Gemeenschap In Nederland, 1985, Amsterdam: CONTACT, 1985, עמ' 21-22,43,515, ISBN 9025495133. (בהולנדית)
↑  Genealogische Tijdschrift Voor Joods Rotteram en Omgeving, ראטרדם היהודית Joods Rotterdam (בהולנדית)
↑  Joodse Buurt Helmersstraat Rotterdam 1921 - Joodse Bewoners Helmersstraat 1940, Joods Monument, ‏16/9/2016 (בהולנדית)
↑  De jodenvervolging in Rotterdam, De Orlog dicht bij huis (בהולנדית)
| --- | --- |
בקרת זהויות :  NLI: 987007554961005171  PLWABN: 9810550911005606  BNE: XX452928  GND: 4050739-7  LCCN: n79015636  MusicBrainz: 755982fa-fbbe-4049-9939-ecfd7fda430b  NARA: 10045344  NDL: 00947190  NKC: ge285949  SELIBR: 158345  VIAF: 123139768   WorldCat (עם VIAF): 123139768
התמרת האף

הַתְמָרַת הָאף (באנגלית: Hough transform) היא שיטה למציאת אלמנטים (feature extraction) המשמשת בניתוח תמונה, ראייה ממוחשבת ועיבוד תמונה.
מטרת האלגוריתם הוא מציאת מקרים לא מושלמים של אובייקטים בתוך סוג מסוים של צורות על ידי תהליך "הצבעה". הליך הצבעה זה מתבצע במרחב פרמטרים, שממנו אובייקטים "מועמדים" מתקבלים כמקסימום מקומי במרחב סוכם (Accumulator) הנבנה על ידי האלגוריתם.
אלגוריתם האף בהגדרתו הראשונית עסק בזיהוי של קווים בתמונה, אך מאוחר יותר הורחב גם לזיהוי מיקומים של צורות כלשהן. הצורות הנפוצות ביותר בהקשר להתמרת האף הן מעגלים או אליפסות.
האלגוריתם בצורתו הנוכחית, הומצא על ידי ריצ'רד דודה ופיטר הארט בשנת 1972 אשר נתנו לו את השם "התמרת האף מוכללת" (generalized Hough transform) על שם פול האף שפרסם פטנט בנושא בשנת 1962. מאז האלגוריתם צבר פופולריות בקרב מדעני ראייה ממוחשבת.
רקע

בניתוח אוטומטי של תמונות דיגיטליות, מתעורר לעיתים קרובות הצורך בזיהוי צורות כגון קווים ישרים, עיגולים או אליפסות. במקרים רבים אלגוריתם לזיהוי קצה (Edge detection) יכול לשמש כשלב עיבוד מקדים כדי לזהות פיקסלים הנמצאים על העקומה הרצויה במרחב התמונה. בשל פגמים בתמונה או בזיהוי הקצוות עשויות להיות חסרות נקודות או פיקסלים על העקומות הרצויות, כמו גם סטיות מרחביות בין הקו / המעגל / האליפסה האידיאלית וכן נקודות רועשות. מסיבות אלה, לעיתים קרובות התאמה של הפיקסלים לקווים, עיגולים או אליפסות איננה משימה טריוויאלית. המטרה של אלגוריתם האף היא לטפל בבעיה זו באמצעות חיבור נקודות בתמונה לקבוצות של אובייקטים "מועמדים" על ידי ביצוע הליך הצבעה על סט של אובייקטי תמונה.
המקרה הפשוט של האף הוא ההתמרה הליניארית למציאת קווים ישרים במרחב התמונה. קו ישר יכול להיות מתואר כy = mx + b כאשר m הוא השיפוע של הקו, ו-b היא נקודת המפגש עם ציר ה-y. רעיון מרכזי בהתמרת האף הוא ההתייחסות למאפיינים של הקו הישר לא כנקודות תמונה בדידות אלא במונחים של משוואת הישר הנ"ל. עם זאת, ישנה בעיה להכליל קווים אנכיים במודל זה (מכיוון שהם מתוארים באמצעות שיפוע m אינסופי,מכיוון שייצוג קו אנכי הוא x=a). לפיכך, מסיבות חישוביות, דודה והארט הציעו את השימוש בזוג שונה של פרמטרים, r ותטה עבור ייצוג של קווים באלגוריתם. שני ערכים אלה, מגדירים מרחב קוטבי.
הפרמטר r מייצג את המרחק מראשית הצירים ותטא, היא הזווית של הווקטור מראשית הצירים לנקודה הקרובה ביותר אליו בישר. 
במרחב זה, קו ישר מיוצג על ידי המשוואה:
נסדר מחדש את המשוואה ונקבל:
דרך נוספת להסתכל על כך היא בדומה למשוואת המישור. הקו באורך  r שיוצא מראשית הצירים בזווית  \theta  הוא מאונך לישר שאותו אנו רוצים לייצג. קל לראות שנקודת המפגש בין הקו האנכי והישר היא  (r\cos \theta ,r\sin \theta ). נסמן נקודה זו כ- P_{0}. נשים לב כי  P_{0} היא גם וקטור שמייצג את הקו באורך  r, שכן הוא יוצא מראשית הצירים. כעת, נשים לב כי לכל נקודה  P=(x,y) על הישר, הווקטור מהנקודה  P_{0} לנקודה  P, כלומר, הווקטור  P-P_{0}, חייב להיות אנכי לוקטור  P_{0}, מפני שהוא נמצא על הישר. לכן, מפני ששני הווקטורים הם אורתוגונליים, נקבל  (P-P_{0})\cdot P_{0}=0. לאחר פתיחת הסוגריים והעברת אגף, נקבל  P\cdot P_{0}=P_{0}\cdot P_{0}. נציב את ערכי הנקודות ונקבל  r(x\cos \theta +y\sin \theta )=r^{2}(\cos ^{2}\theta +\sin ^{2}\theta ). לאחר שנצמצם ב- r משני הצדדים ונשתמש בזהות   \sin ^{2}\theta +\cos ^{2}\theta =1, נקבל את הנוסחה הסופית, שהיא  x\cos \theta +y\sin \theta =r.
השימוש בזווית כחלק מהמשוואה בהמשך יאפשר סריקה נוחה של קווים לפי זוויות ונקודה נתונה (הצבה של זווית ונקודה במשוואה תתן את הפרמטר החסר, r), כך שנוכל לעבור על כל הנקודות בתמונה ולכל נקודה לחשב את כל הקווים (r, θ) שעוברים דרכה (עבור אוסף זוויות מוסכם מראש), וכך בסופו של דבר למצוא את כל הקווים (r, θ) המשותפים לכמות משמעותית של נקודות, לפי כמות הפעמים שקו כזה סומן על ידי אחת הנקודות כקו שעובר דרכה.
ניתן, אפוא, לקשר כל קו ישר בתמונה עם זוג (r, θ) הייחודי לו אם:
או לחלופין:
המרחב (r, θ) מכונה לעיתים מרחב האף לקבוצה של קווים ישרים בשני ממדים. ייצוג זה הופך את התמרת האף מבחינת הגדרות לדומה להתמרת ראדון דו-ממדית. (ניתן לראותם כדרכים שונות לייצוג של אותה ההתמרה).
תהי (X0, y0) נקודה במרחב התמונה. כל הקווים העוברים דרכה מיוצגים על ידי זוגות (r, θ) המקיימות
או
משוואות אלה מייצגות עקומת סינוס במרחב האף שהיא ייחודית עבור הנקודה. מקום המפגש של שתי עקומות סינוס משתי נקודות במרחב האף מייצג את הקואורדינטות של הקו המחבר ביניהם במרחב התמונה.
מימוש

התמרת האף של קווים ישרים עושה שימוש במערך דו-ממדי, המכונה סוכם (Accumulator), כדי לזהות את קיומו של קו המיוצג על ידי
מספר הממדים של הסוכם צריך להיות שווה למספר הפרמטרים הלא ידועים, כלומר, שניים. 
בהתחשב בערכים בדידים של r וθ בצמד (r, θ). עבור כל פיקסל ב( x, y) וסביבתו האלגוריתם קובע האם ישנן מספיק ראיות של קו ישר העובר דרכו. אם כן, יש לחשב את הפרמטרים (r, θ) של קו זה, ולאחר מכן לחפש את התא בסוכם שהפרמטרים מתאימים לו ולהגדיל את ערכו באחד. 
על ידי מציאת התאים עם הערכים הגבוהים ביותר בסוכם, בדרך כלל באמצעות מציאת מקסימום מקומי בו, ניתן לגלות את הקווים בעלי ההסתברות הגבוהה ביותר. הדרך הפשוטה ביותר למציאת פסגות אלו היא באמצעות הפעלת סף (threshold). עם זאת, קיימות טכניקות אחרות אשר עשויות להניב תוצאות טובות יותר בנסיבות שונות. 
מכיוון שהתוצאה אינה כוללת מידע על אורך הקווים, לעיתים קרובות ישנו צורך בשלב נוסף על מנת למצוא את החלקים של התמונה התואמים לקווים. יתר על כן, בשל חוסר דיוק של אלגוריתם זיהוי הקצוות, יש בדרך כלל שגיאות בסוכם, אשר עשויות להקשות על מציאת הפסגות המתאימות, ובכך גם את הקווים המתאימים.
התוצאה הסופית של האלגוריתם היא מערך דו־ממדי הדומה לסוכם, בעל ציר אחד המייצג את r וציר נוסף המייצג את θ. לכל תא במערך ערך מסוים והתאים בעלי הערכים הגבוהים ביותר מייצגים את הקווים האינדיקטיביים ביותר בתמונה.
ראו גם

התמרת ראדון (אנ')
התמרת פורייה
SIFT
הערות שוליים

↑  Hough, P.V.C. Method and means for recognizing complex patterns, U.S. Patent 3,069,654, Dec. 18, 1962
↑  P.V.C. Hough, Machine Analysis of Bubble Chamber Pictures, Proc. Int. Conf. High Energy Accelerators and Instrumentation, 1959
רצף הופעות

סלין דיון המחזיקה ברצף ההופעות הרווחי ביותר בכל הזמנים.
רצף הופעות (באנגלית: Concert residency; מוכר כסיבוב הופעות קבוע או סדרת הופעות) הוא סדרת הופעות, בדומה לסיבוב הופעות. עם זאת, בניגוד אליו הוא מתקיים במיקום אחד קבוע. רצפי הופעות מתקיימים בעיקר בלאס וגאס ועשרות אמנים ואמניות קיימו רצפי הופעות במקום זה. דוגמאות בולטות לכך הן בריטני ספירס ו-"Britney: Piece of Me", ג'ניפר לופז ו-"Jennifer Lopez: All I Have" ומריה קארי ו-"Number 1 to Infinity".
על פי בילבורד, "A New Day..." של סלין דיון הוא רצף ההופעות הרווחי ביותר בכל הזמנים, עם רווחים של למעלה מ-385 מיליון דולר.
רקע

על פי הגרדיאן, הרעיון של רצף הופעות נהגה על ידי הפסנתרן והזמר ליברצ'ה שעשה את הופעת הבכורה שלו ב-1944 בלאס וגאס. כמעט עשר שנים מאוחר יותר, ליברצ'ה קיים רצף הופעות משלו במלון ובקזינו של ריביירה, שלפי הדיווחים הרוויח בסביבות 50,000 דולרים לשבוע. לאחר שנים רבות בהן הוציא פרויקטים שונים, הוא חזר לקיים רצפי הופעות בלאס וגאס והרוויח כ-300,000 דולר לשבוע, עד שמת מאיידס ב-1987. סי-לו גרין קיים את רצף ההופעות "CeeLo Green Presents Loberace", כמחווה לליברצ'ה.
הזמרת הצרפתייה-קנדית סלין דיון הובילה להצלחה מחודשת של רצפי ההופעות בלאס וגאס, כאשר קיימה בין שנת 2003 לשנת 2007 את רצף ההופעות "A New Day..." שלימים הפך לרצף ההופעות הרווחי ביותר בכל הזמנים. במהלך הרצף, התקיימו 717 הופעות בסך הכול. בשנת 2013, קיימה בריטני ספירס את רצף ההופעות המצליח "Britney: Piece of Me".